অশ্বত্থ

**অশ্বত্থ**, **অশথ** বা **পিপুল** (বৈজ্ঞানিক নাম: *Ficus religiosa*) এক প্রকার বট বা ডুমুর জাতীয় বৃক্ষ যার আদি নিবাস স্থানীয় ভারতীয় উপমহাদেশ এবং ইন্দোচীন। বাংলাদেশ, নেপাল, মায়ানমার, পাকিস্তান, শ্রীলঙ্কা, দক্ষিণ পশ্চিম চীন প্রভৃতি দেশেও এটি দেখতে পাওয়া যায়। এটি *Moraceae* পরিবারভুক্ত সপুষ্পক উদ্ভিদ। 

## বর্ণনা
অশ্বত্থ গাছ ৩০ মিটার লম্বা হতে পারে। এর কাণ্ডের বেড় ৩ মিটার পর্যন্ত হতে পারে। এর ফুলগুলো ফলের ভেতরে লুকায়িত থাকে। এর পাতা পান পাতার আকৃতির, ডগায় লেজ থাকে। পাতা ১০-১৭ সেমি লম্বা এবং ৮-১২ সেমি চওড়া। শীতকালে এর পাতা ঝরে যায়, বসন্তে তামাটে রঙের কচি পাতা গজায়। পিপল ফল ডুমুরের মতই তবে পাকা ফল বেগুনি রঙের; কাঁচা ফল সবুজ; ফলের আকার ১-১.৫ সেমি। এই গাছতলায় অল্প বাতাসেও ঝমঝম আওয়াজ শোনা যায়। পাতার লেজের সাথে পাতার ফলকের আঘাতেই এমন শব্দ হয়। অশ্বত্থে ঝুরিমূল থাকে না। অশ্বত্থ গাছের বনসাই বেশ জনপ্রিয়।

অশ্বত্থ একটি দীর্ঘজীবী গাছ যার, গড় আয়ু ৯০০-১৫০০ বছর। কয়েকটি স্থানীয় আবাসস্থলে এটি ৩০০০ বছরের বেশি সময় ধরে বসবাস করছে বলে জানা যায়। এছাড়াও ২০০০ বছরের পুরোনো কিছু গাছের বর্ণনা পাওয়া গেছে, যেমন শ্রীলঙ্কার প্রাচীন শহর অনুরাধাপুরের পিপুল গাছ **জয়া শ্রী মহা বোধি** যা ২২৫০ বছরেরও বেশি বয়সী বলে মনে করা হয় এবং এটি "বিশ্বের প্রাচীনতম ঐতিহাসিক ধর্মীয় গুরুত্ববহ গাছ"।

## বিস্তার
অশ্বত্থ মূলত এশিয়ার গ্রীষ্মমণ্ডলীয় অঞ্চলের অধিবাসী হলেও বর্তমানে এটি সারা বিশ্বে বিস্তার লাভ করছে, চাষ করা হয়েছে এবং কিছু ক্ষেত্রে এটি প্রাকৃতিকভাবে অভিযোজিত হয়ে গিয়েছে।

### এশিয়া
অশ্বত্থ ভারতীয় উপমহাদেশ এবং দক্ষিণ-পূর্ব এশিয়া যেমন বাংলাদেশ, ভুটান, চীন (ইউনান প্রদেশ), ভারত (আন্দামান ও নিকোবর দ্বীপপুঞ্জ বাদে), লাওস, নেপাল, পাকিস্তান, থাইল্যান্ড এবং ভিয়েতনাম অঞ্চলের স্থানীয় বৃক্ষ। প্রাথমিকভাবে ২৮৮ খ্রিস্টপূর্বাব্দে শ্রীলঙ্কা এবং পরে ফিলিপাইন ও সিঙ্গাপুরসহ অন্যান্য প্রতিবেশী এশীয় দেশগুলিতে এর সূচনা হয়েছিল।

### আফ্রিকা
আফ্রিকার চাদে অশ্বত্থ একটি স্থানীয় প্রজাতি। এছাড়া এটি মিশর, লিবিয়া ও মাদাগাস্কারে চাষ করা হয়।

## ধর্মীয় গুরুত্ব
অশ্বত্থ গাছ সনাতন হিন্দু, জৈন ও বৌদ্ধ ধর্মে পবিত্র বলে বিবেচিত হয়।

### বৌদ্ধধর্ম
গৌতম বুদ্ধ(বিষ্ণুর নবম অবতার)এক অশ্বত্থ বৃক্ষের নিচে ধ্যান করার সময় বোধি (জ্ঞান) লাভ করেন। এই স্থানটি বর্তমানে ভারতের বিহারে বুদ্ধগয়ায় অবস্থিত। যদিও মূল গাছটি একাধিকবার ধ্বংস হয়ে গিয়েছে, এবং প্রতিস্থাপিত হয়েছে। মূল গাছের একটি শাখা ২৮৮ খ্রিস্টপূর্বাব্দে শ্রীলঙ্কার অনুরাধাপুরে রোপণ করা হয় এবং এটি **জয় শ্রী মহা বোধি** নামে পরিচিত। এটি বিশ্বের প্রাচীনতম সপুষ্পক উদ্ভিদ।

যে-কোনও অশ্বত্থ বৃক্ষকে ‘বোধিবৃক্ষ’ বলা যায় না। গৌতম বুদ্ধ যে অশ্বত্থ বৃক্ষটির নিচে বোধিলাভ করেন, সেই বৃক্ষের বংশধরদেরকেই বোধিবৃক্ষ বলে। এর অন্যান্য নামগুলো হলো বোধিবৃক্ষ, বোধিদ্রুম, Bo-Tree, Bo, bawdir, bodhi tree, holy tree ইত্যাদি। সংস্কৃত ভাষায় 'বোধি' শব্দের অর্থ 'জ্ঞান'; এই শব্দটি শ্রীলঙ্কায় বিবর্তিত হয়ে 'বো' শব্দে রূপান্তরিত হয়েছে।

### সনাতন হিন্দুধর্ম
হিন্দু সাধু-সন্ন্যাসীরা এখনও পবিত্র অশ্বত্থ গাছের নিচে ধ্যান করেন এবং হিন্দু ধর্মাবলম্বীগণ অশ্বত্থ গাছের চারপাশে প্রদক্ষিণ করেন। সাধারনত "বৃক্ষ রাজায় নমঃ" বলতে বলতে গাছের চারপাশে সাত বার প্রদক্ষিণ করা হয়, যার অর্থ "গাছের রাজাকে নমস্কার"। ধারণা করা হয় যে বিশেষ ২৭ টি গাছ, ২৭ টি নক্ষত্রকে প্রতিনিধিত্ব করে। এর মধ্যে অশ্বত্থ গাছ পুষ্যা নক্ষত্রের প্রতিনিধিত্ব করে।

৺শ্রীমদ্ভাগবতগীতায় ভগবান শ্রীকৃষ্ণ বলছেন— “আমি গাছের মধ্যে পিপুল, ঋষিদের মধ্যে নারদ, গান্ধারদের মধ্যে চিত্ররথ এবং সিদ্ধপুরুষদের মধ্যে ঋষি কপিল।”

## ব্যবহার
থাম্ব|লেজওয়ালা পিপল পাতা
ডায়াবেটিস, ডায়রিয়া, মৃগীরোগ, গ্যাস্ট্রিক সমস্যা, প্রদাহজনক রোগ, সংক্রামক এবং যৌন রোগ সহ প্রায় ৫০ ধরনের রোগের জন্য অশ্বত্থ গাছ ব্যবহার করা হয়।

## ছবির গ্যালারি

File:Ficus religiosa Bo.jpg|অশ্বত্থ পাতার ডগা চিকন, লম্বা ও সূঁচাল
File:Peepal Tree in North India.jpg|একটি বিশাল পিপল গাছ
File:Sacred fig (Ficus religiosa), College Green, Singapore Management University - 20131203.jpg|একটি ৭০ বছর বয়েসী পিপল গাছ, সিঙ্গাপুর
File:Ficus religiosa young trunk in Hong Kong.JPG
File:Ficus religiosa.JPG
File:Coppersmith Barbet (Megalaima haemacephala) feeding on Ficus religiosa W IMG 8198.jpg|Coppersmith Barbet পাখি *Megalaima haemacephala* পিপল ফল খাচ্ছে
File:पिपल.jpg|একটি ২০০ বছর বয়েসী ৫০ ফুট বেড় বিশিষ্ট গাছ, নেপাল
File:Black-hooded Oriole eating Peepal fig I IMG 9785.jpg|Black-hooded Oriole (*Oriolus xanthornus*) পাখি পিপল ফল খাচ্ছে; কলকাতা, ভারত।
File:FicusReligiosa02_Asit.JPG|
File:FicusReligiosa04_Asit.jpg|
File:FicusReligiosa05_Asit.jpg|
File:Arbre-bodhi.jpg|
FILE:അരയാൽ.JPG|বোধি গাছ
File:അരയാൽ.jpg|
File:ആലില.JPG|
File:Anandabodhi.jpg|
File:ആൽമരം.JPG
File:തലയാക്കുളം ക്ഷേത്രം- കിഴക്കേവശത്തെ ആൽമരം.jpg
File:ആൽമരം 01.JPG
File:ആൽമരം-തിരുവല്ല.jpg
File:ആൽമരം-കായ്.jpg|পিপল ফল


## আরও দেখুন
* Bodhi tree
* Shitala Devi
* Sri Maha Bodhi

## তথ্যসূত্র

বিষয়শ্রেণী:ফাইকাস
বিষয়শ্রেণী:বৃক্ষ
বিষয়শ্রেণী:গাছ
বিষয়শ্রেণী:বাংলাদেশের উদ্ভিদ
বিষয়শ্রেণী:হিন্দুধর্মের পবিত্র বৃক্ষ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ইন্দো-চীনের বৃক্ষ
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:এশিয়ার উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:বিহারের প্রতীক
বিষয়শ্রেণী:হরিয়ানার প্রতীক
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা